《次韵景彝奉慈庙孟秋摄事二十韵》
宋代·梅尧臣

閟宫初告飨，驾辂已迎秋。
公衮惟时摄，斋庐用尔休。
椒浆兹往奠，鸾驭或来游。
任姒徽音继，邦家故事修。
前期严受誓，侵晓肃传騊。
鸡狗藏深户，蚊蝇响暗沟。
别祠缘相汉，旧礼效宗周。
萧气接庭燎，鼓声通市楼。
乐章分庙奏，牲物用毛柔。
木主升新座，牙盘列庶羞。
叩阶除剑履，宿羽动梧楸。
锡胙人移俎，焚辞漏昼筹。
豆笾将降陛，胥史剧奔牛。
事毕归乌巷，阴余晦彩油。
驱车多叱咤，负担起歌讴。
却直中书省，重瞻十二旒。
词供五更敏，诏吾四方优。
密议存王体，斜封赞禹谋。
勤诚酬异等，润色阐嘉猷。
强拟邺中咏，我思康乐侯。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。